Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

Simona Halep a început foarte bine meciul şi a condus cu 2-0, 3-1 şi 4-2, a reuşit un nou break, după care a încheiat primul set cu 6-2, în doar 32 de minute.

În actul secund, Simona a scăzut uşor nivelul, a fost condusă cu 1-0 şi 4-1, dar, în urma sfaturilor antrenorului Darren Cahill, a reuşit să revină şi a egalat, 4-4, a dus setul în tiebreak, unde a avut 2-0, a pierdut patru puncte la rând (2-4), a fost condusă cu 5-3, dar a întors din nou situaţia şi a ratat o minge de meci la 6-5. Bertens a reuşit apoi trei puncte la rând şi a câştigat cu 8-6.

În decisiv, olandeza a început agresiv şi a câştigat contra serviciului în primul ghem, dar Halep a restabilit apoi egalitatea. Bertens a făcut un nou break, iar Halep a părut că cedează fizic şi psihic, în ciuda îndemnurilor lui Cahill, pierzând următoarele două ghemuri la zero. La 1-4, românca a ratat două mingi de break, care ar fi readus-o în joc, iar apoi Bertens a reuşit să obţină victoria cu 6-2.

Halep a avut în acest meci 2 aşi, a comis 3 duble greşeli, având procentaje mai slabe decât adversara la ambele servicii (63%-72% la primul, 45%-54% la al doilea). Simona a avut 23 de winners şi a comis 24 de erori neforţate. Bertens a avut 6 aşi, a făcut o singură dublă greşeală, a realizat 34 de mingi direct câştigătoarea, contabilizând 41 de erori neprovocate.

Românca, finalistă în 2015 şi 2017 la Cincinnati, va primi un cec de 262.364 dolari şi 585 puncte WTA. Ea continuă să aibă avantaj în meciurile directe cu Bertens, 3-2. Batava obţinuse prima victorie în 2012 în semifinale la Fes, cu 6-3, 6-4, în timp ce Halep s-a impus în 2010 la turneul ITF de la Torhout (Belgia), cu 7-6 (2), 6-2, în 2016 la Wimbledon, în turul al treilea, cu 6-4, 6-3, şi în 2017, în semifinale la Roma, cu 7-5, 6-1.

Pentru Simona Halep, finala de la Cincinnati a fost a 33-a din carieră, până acum având 18 titluri cucerite. Simona a obţinut şase titluri în 2013, la Nurnberg, 's-Hertogenbosch, Budapesta, New Haven, Moscova şi Sofia, două în 2014, la Doha şi Bucureşti, trei în 2015, Shenzhen, Dubai şi Indian Wells, trei în 2016, la Madrid, Bucureşti şi Montreal, în 2017 a câştigat la Madrid, iar anul acesta s-a impus la Shenzhen, Roland Garros şi Montreal.

Halep a mai jucat 15 finale, în 2010 şi 2011 la Fes (Maroc), în 2012 la Bruxelles, în 2014 la Madrid, Roland Garros şi Turneul Campioanelor, în 2015 la Toronto şi Cincinnati, iar în 2017 la Roma, Roland Garros, Cincinnati şi Beijing, iar anul acesta la Australian Open, Roma şi Cincinnati.

Simona Halep a cucerit şi un titlu WTA la dublu, anul acesta, la Shenzhen, alături de Irina Begu, jucând şi o finală în 2016 la Montreal, alături de Monica Niculescu.

LIVE VIDEO&TEXT

UPDATE Ora 23:18. Simona Halep - Kiki Bertens 6-2, 6-7, 2-6. SET și MECI KIKI BERTENS! Olandeza a câștigat ultimul punct cu un as.

UPDATE Ora 23:13. Simona Halep - Kiki Bertens 6-2, 6-7, 2-5. Simona ”respiră”! S-a impus pe propriul serviciu și a rămas în finală. Kiki va servi pentru meci!

UPDATE Ora 23:10. Simona Halep - Kiki Bertens 6-2, 6-7, 1-5. Bertens a luat un avans mare în decisiv, după un game extrem de spectaculos. Simona a avut șansa de a face break-ul, a reușit chiar și o lovitură absolut fenomenală, cu un retur printre picioare, de la spate, dar până la urmă tot olandeza s-a impus.

UPDATE Ora 23:00. Simona Halep - Kiki Bertens 6-2, 6-7, 1-4. BREAK BERTENS! Simona pare a nu mai avea forță. Este departe de prestația din primul set. Acuză căldura și oboseala.

UPDATE Ora 23:00. Simona Halep - Kiki Bertens 6-2, 6-7, 1-3. Simona pare tot mai vulnerabilă și face greșeli după greșeli. Este grăbită și pare că nu mai vrea să lupte, ceea ce-i convine de minune lui Bertens.

UPDATE Ora 22:51. Simona Halep - Kiki Bertens 6-2, 6-7, 1-2. BREAK BERTENS! Simona, răpusă de oboseală și de căldură, face greșeli neforțate și asta o costă. Cahill a venit iar la Simona! Extrem de iritată, Cahill i-a sugerat Simonei să se adune. "Nu mai aplauda când ratez game-urile!", i-a spus Simona Halep, vizibil nemulțumită.

"Sigur, nicio problemă! Nicio problemă. E totul în regulă. Nu e nicio tabelă, Simo, nicio limită de timp. Concentrează-te pe primele câteva puncte la fiecare game în care servești", a continuat antrenorul.

UPDATE Ora 22:51. Simona Halep - Kiki Bertens 6-2, 6-7, 1-1. BREAK HALEP! Lovitură de-a dreptul senzațională pentru Simona, care a revenit în meci pe serviciul lui Bertens.

UPDATE Ora 22:47. Simona Halep - Kiki Bertens 6-2, 6-7, 0-1. BREAK BERTENS! Halep a început destul de slab setul al treilea, deși s-a aflat la serviciu. A salvat două mingi de break, dar nu a mai avut ce face la cea de a treia, astfel că olandeza este iar la conducere.

UPDATE Ora 22:39. Simona Halep - Kiki Bertens 6-2, 6-7 (6-8). Ambele sportive au luat o pauză și au mers la vestiare. Finala se va decide în setul al treilea.

UPDATE Ora 22:37. Simona Halep - Kiki Bertens 6-2, 6-6. Tiebreak: 6-8. SET BERTENS!

UPDATE Ora 22:37. Simona Halep - Kiki Bertens 6-2, 6-6. Tiebreak: 6-7

UPDATE Ora 22:36. Simona Halep - Kiki Bertens 6-2, 6-6. Tiebreak: 6-6

UPDATE Ora 22:36. Simona Halep - Kiki Bertens 6-2, 6-6. Tiebreak: 6-5. Minge de meci Simona!!!!

UPDATE Ora 22:35. Simona Halep - Kiki Bertens 6-2, 6-6. Tiebreak: 5-5

UPDATE Ora 22:35. Simona Halep - Kiki Bertens 6-2, 6-6. Tiebreak: 4-5

UPDATE Ora 22:34. Simona Halep - Kiki Bertens 6-2, 6-6. Tiebreak: 3-5

UPDATE Ora 22:33. Simona Halep - Kiki Bertens 6-2, 6-6. Tiebreak: 3-4

UPDATE Ora 22:32. Simona Halep - Kiki Bertens 6-2, 6-6. Tiebreak: 2-4

UPDATE Ora 22:32. Simona Halep - Kiki Bertens 6-2, 6-6. Tiebreak: 2-3

UPDATE Ora 22:31. Simona Halep - Kiki Bertens 6-2, 6-6. Tiebreak: 2-2

UPDATE Ora 22:30. Simona Halep - Kiki Bertens 6-2, 6-6. Tiebreak: 2-0

UPDATE Ora 22:29. Simona Halep - Kiki Bertens 6-2, 6-6. Halep a servit perfect și a câștigat acest game fără nicio emoție. Setul se va decide în tiebreak!

UPDATE Ora 22:26. Simona Halep - Kiki Bertens 6-2, 5-6. Bertens, tot mai sigură pe propriul serviciu, a trecut iar în avantaj.

UPDATE Ora 22:23. Simona Halep - Kiki Bertens 6-2, 5-5. Cu mari emoții, Simona rămâne în cărți pentru setul secund. Bertens a avut minge de set, numai că e greu cu Simona. Campioana noastră s-a descurcat imperial și luptă pentru a câștiga trofeul din acest set.

UPDATE Ora 22:12. Simona Halep - Kiki Bertens 6-2, 4-5. Simona a fost aproape de un nou break, numai că olandeza a strâns din dinți și a reușit să salveze și să câștige până la urmă acest punct. La scorul de 30-30, Simona a câștigat cel mai frumos schimb de mingi al finalei, cel puțin de până acum.

UPDATE Ora 22:12. Simona Halep - Kiki Bertens 6-2, 4-4. Revenire de senzație a Simonei, care a egalat în setul secund. Mult mai lucidă față de startul setului al doilea, Halep este exactă joacă aproape perfect și este iar în meci.

UPDATE Ora 22:08. Simona Halep - Kiki Bertens 6-2, 3-4. BREAK SIMONA! După sfaturile lui Cahill, Halep pare că și-a revenit și a echilibrat situația din setul secund.

UPDATE Ora 22:05. Simona Halep - Kiki Bertens 6-2, 2-4. Simona a jucat mult mai bine și s-a impus fără emoții

UPDATE Ora 22:01. Simona Halep - Kiki Bertens 6-2, 1-4. Simona a slăbit ritmul și asta se vede. În schimb, Bertens este mult mai sigură pe ea. Simona l-a chemat pe Darren Cahill.

Ea a avut o lovitură bună, iar tu te grăbești. Răbdare! Ai câștigat primul set, jucând un tenis bun, agresiv, fără să încerci lovituri nebune, cu loc de manevră, un spin bun, împingând-o în spate. De îndată ce ai câștigat primul set, totul s-a schimbat; ai început să cauți lovituri rapide pentru puncte rapide. Răbdare!".

"Nu mă interesează dacă nu te duci după toate acele mingi, pentru că, dacă mergi dintr-un colț în celălalt, îți obosești picioarele. Sunt complet de acord cu asta. Pune un spin bun pe mingi, în special pe forehand, ai răbdare. La al doilea serviciu nu e nicio problemă, poți să stai unde vrei, e în regulă, dar la primul nu te retrage. Poți începe fără probleme cu câțiva pași înapoi, dar încearcă să îi faci și în lateral. De îndată ce vei recăpăta acel joc la retur, vei fi ok. Arăți bine!”, i-a spus australianul, dar acest lucru n-a mulțumit-o pe Simona.

UPDATE Ora 21:59. Simona Halep - Kiki Bertens 6-2, 1-3. BREAK BERTENS! De data aceasta, olandeza n-a mai ratat șansa de a se impune pe serviciul Simonei, care a și dat senzația că s-a cam relaxat puțin.

UPDATE Ora 21:54. Simona Halep - Kiki Bertens 6-2, 1-2. Olandeza și-a câștigat game-ul, dar a avut mari emoții. A condus iar cu 40-0, Simona însă a revenit și a fost iar aproape de un break. Până la urmă, Kiki s-a întins după o minge, pe avantaj, și a reușit să revină în avantaj în setul doi.

UPDATE Ora 21:51. Simona Halep - Kiki Bertens 6-2, 1-1. Cel mai frumos game al finalei de până acum. Simona s-a relaxat inexplicabil și a servit foarte prost, astfel că Bertens a ajuns să conducă cu 40-0 și să fie extrem de aproape de break. Numai că Simona și-a revenit ultrarapid, a început să joace la fel ca în primul set, adică minunat, astfel că a egalat la 40, după care și-a adjudecat punctul.

UPDATE Ora 21:47. Simona Halep - Kiki Bertens 6-2, 0-1. Bertens a început mai bine setul secund, pentru că a gestionat cum trebuie acest game în care a servit.

UPDATE Ora 21:42. Simona Halep - Kiki Bertens 6-2. GAME și SET SIMONA HALEP! În 30 de minute, numărul 1 mondial a demonstrat că știe să gestioneze această finală. Halep a servit bine, a salvat extraordinar o minge prin care Bertens putea face break, după care a finalizat setul în stil de mare campioană.

UPDATE Ora 21:38. Simona Halep - Kiki Bertens 5-2. BREAK SIMONA! Campioana noastră se simte foarte bine, combină perfect loviturile ei preferate, cros și lung de linie, nu greșește deloc la retur și va servi pentru obținerea primului set.

UPDATE Ora 21:33. Simona Halep - Kiki Bertens 4-2. Halep, tot mai sigură pe ea, servește impecabil și evoluează în acest moment entuziasmant.

UPDATE Ora 21:30. Simona Halep - Kiki Bertens 3-2. Olandeza și-a câștigat serviciul. Kiki și-a chemat antrenorul.

UPDATE Ora 21:27. Simona Halep - Kiki Bertens 3-1. Simona păstrează avantajul break-ului, dar a fost un game cu ceva provocări pentru campioana noastră. Extrem de agresivă, cu lovituri puternice și plasate, Simona a dat dovadă de puțină nervozitate când n-a ajuns la o scurtă și scorul a devenit 15-30. Atunci aproape că a dat cu racheta de pământ, dar și-a revenit repede, și-a păstrat clamul și a câștigat.

UPDATE Ora 21:21. Simona Halep - Kiki Bertens 2-1. Olandeza a câștigat primul ei punct din această finală, după un stop impecabil. A condus iar cu 30-0, apoi Simona a revenit, a egalat, dar Kiki, atentă, n-a mai ratat punctul.

UPDATE Ora 21:19. Simona Halep - Kiki Bertens 2-0. Halep mărește avantajul după un game destul de disputat. Kiki a condus cu 30-0, dar din acel moment Simona a jucat fără greșeală, a revenit și a câștigat punctul de pe propriul serviciu.

UPDATE Ora 21:15. Simona Halep - Kiki Bertens 1-0. BREAK SIMONA! Campioana noastră a început foarte bine finala. Deși Kiki a fost la serviciu și a condus în game, Halep a trecut ușor în avantaj și a câștigat primul punct.

UPDATE Ora 09:12. Simona Halep - Kiki Bertens 0-0. A început finala de la Cincinnati. Olandeza este la serviciu

UPDATE Ora 21:07. Simona Halep și Kiki Bertens se află la încălzire.

UPDATE Ora 21:04. Cele două jucătoare au intrat pe teren. Vremea este minunată, este foarte clad. Senzația este de 34 de grade, dar în termometre nu sunt mai mult de 30 de grade.

UPDATE Ora 21:00. Finala de la Cincinnati va începe cu o întârziere de 10 minute din motive organizatorice.

Finala turneului WTA de la Cincinnati, dintre Simona Halep și Kiki Bertens, poate fi urmărită LIVE VIDEO AICI, gratuit pentru abonații RCS&RDS, pe stream-ul canalului Digi Sport 2, începând cu ora 21:00.

Simona Halep, Cincinnati 2018 | Simona Halep s-a calificat în finala de la Cincinnati după un joc entuziasmant practicat în fața Arynei Sabalenka, pe care a învins-o în două seturi, scor 6-3, 6-4 (VIDEO). În finala de la Western&Southern Open, numărul 1 WTA o întâlnește pe Kiki Bertens (Olanda, 26 de ani, locul 17 WTA), într-un meci programat la ora 21:00 și transmis ÎN DIRECT pe Digi Sport 2 și LIVE VIDEO&TEXT pe www.digisport.ro și m.digisport.ro.

Simona Halep (26 de ani) încheie două săptămâni epuizante cu o nouă finală pe hardul american. Joacă pentru al doilea an consecutiv în ultimul act de la Cincinnati, acolo unde în 2017 a suferit o înfrângere usturătoare în fața Garbinei Muguruza (1-6, 0-6 VIDEO), cea mai drastică de când se află în elita tenisului mondial.

Finala turneului WTA de la Cincinnati, dintre Simona Halep și Kiki Bertens, se joacă azi, de la ora 21:00, ÎN DIRECT pe Digi Sport 2 și LIVE VIDEO&TEXT pe www.digisport.ro și m.digisport.ro.

Etichete:

,

,

,

,

,

,